Document ID: 32006R0923

KOMMISSIONENS FORORDNING (EF) Nr. 923/2006
af 22. juni 2006
om ændring af forordning (EF) nr. 1164/2005, (EF) nr. 1165/2005, (EF) nr. 1168/2005, (EF) nr. 1700/2005 og (EF) nr. 1845/2005 om åbning af en løbende licitation med henblik på salg på EF-markedet af majs fra det polske, det ungarske, det østrigske, det slovakiske og det tjekkiske interventionsorgan
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
ud fra følgende betragtninger:
(1)
Kommissionens forordning (EF) nr. 1164/2005 (2), (EF) nr. 1165/2005 (3), (EF) nr. 1168/2005 (4), (EF) nr. 1700/2005 (5) og (EF) nr. 1845/2005 (6) åbnede løbende licitationer med henblik på salg på EF-markedet af majs fra det polske, det ungarske, det østrigske, det slovakiske og det tjekkiske interventionsorgan. Disse licitationer udløber den 28. juni 2006.
(2)
For at sikre producenterne og foderindustrien forsyninger til konkurrencedygtige priser i begyndelsen af produktionsåret 2006/07 bør kornmarkedet fortsat kunne disponere over de majslagre, som det polske, det ungarske, det østrigske, det slovakiske og det tjekkiske interventionsorgan ligger inde med.
(3)
I forbindelse med denne forlængelse er de uger fra den 28. juni 2006, hvor der ikke afholdes licitation, dog ikke blevet præciseret. De erhvervsdrivende kan således i god tro indgive bud i nævnte uger, selv om der ikke er berammet et møde i forvaltningskomitéen.
(4)
Det er derfor nødvendigt at ændre forordning (EF) nr. 1164/2005, (EF) nr. 1165/2005, (EF) nr. 1168/2005, (EF) nr. 1700/2005 og (EF) nr. 1845/2005.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
1. Artikel 4, stk. 1, andet afsnit, i forordning (EF) nr. 1164/2005, (EF) nr. 1165/2005, (EF) nr. 1168/2005, (EF) nr. 1700/2005 og (EF) nr. 1845/2005 affattes således:
»Fristen for indgivelse af bud til de følgende dellicitationer udløber hver onsdag kl. 15 (Bruxelles-tid), bortset fra den 2. august 2006, den 16. august 2006 og den 23. august 2006, da der ikke afholdes licitation i disse uger.«
2. I artikel 4, stk. 1, tredje afsnit, i forordning (EF) nr. 1164/2005, (EF) nr. 1165/2005, (EF) nr. 1168/2005, (EF) nr. 1700/2005 og (EF) nr. 1845/2005 ændres »den 28. juni 2006« til »den 13. september 2006«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. juni 2006.

Labels: 3
18
17